cyanic-selkie/wikianc huggingface dataset:
Keskustan työreformi
Ohjelman saama vastaanotto
Kokoomus arvosteli reformia siitä, että työntekijäpuolella olisi halutessaan mahdollisuus yksipuolisesti vetäytyä paikallisesta sopimisesta, mikä olisi johtanut epävarmuuteen ja päättymättömään työntekijäkohtaiseen työehtosopimusneuvottelukierteeseen. Kokoomus piti työreformin kohtia joustavuuden ja paikallisen sopimisen lisäämisestä kannatettavina.
Perusturvan uudistaminen perustulon hengessä
Tämä sisälsi pieniä uudistuksia muun muassa toimeentulotukeen, opintotukeen ja työmarkkinatukeen. Ohjelmaan kuului myös työn käsitteen laajentaminen kotityöhön ja kotona tapahtuvaan hoivatyöhön.
Biedermeier
Biedermeier-nimityksen taustalla oli müncheniläisessä Fliegende Blätter -lehdessä esiintynyt saksalainen mielikuvitushahmo Wieland Gottlieb Biedermaier, jonka avulla pilkattiin 1800-luvun pikkuporvarillisuutta. Nimitystä käytetään yleensä lähinnä tuon aikakauden huonekaluista ja sisustustyylistä sekä myös maalaustaiteesta.
Tauno Wartiovaara
Wartiovaaran vanhemmat olivat piirilääkäri Johannes William Weckman ja Hilla Johannes Pelkonen. Hänen ensimmäinen puolisonsa vuodesta 1928 oli filosofian maisteri Salme Liisa Hirn, professori Taavi Hirnin tytär, ja toinen vuodesta 1951 kamreeri Armi Angervo Niskanen. Wartiovaara tuli ylioppilaaksi Jyväskylän lyseosta 1920 ja valmistui lääketieteen lisensiaatiksi 1930. Lääketieteen ja kirurgian tohtoriksi Wartiovaara väitteli 1932 ja sai sisätautien erikoislääkärin pätevyyden 1934. Wartiovaara työskenteli vuosina 1934–1944 puolustusvoimien palveluksessa hygienikkona ja bakteriologina, ja oli vuosina 1942–1966 Helsingin kaupunginlääkäri. Lisäksi hän oli vuodesta 1946 Helsingin yliopiston dosentti ja vuosina 1952–1960 bakteeriopin ja sterilointitekniikan opettaja. Wartiovaaralle myönnettiin professorin arvonimi 1957. Hän oli sotilasarvoltaan lääkintäeverstiluutnantti (1940). Hän oli vuosina 1952–1971 kansainvälisen terveysjärjestö WHO:n asiantuntijaneuvoston jäsen kansainvälistä karanteenia ja terveydenhuoltohallintoa koskevissa asioissa.
The Reflecting Skin – lapsuuden loppu
Tarina
Seth lähetetään Dolphin talolle pyytämään anteeksi sammakkotemppua. Dolphinia vaivaa muisto hänen kuolleesta miehestään, joka hirtti itsensä tuntemattomista syistä viikko heidän häidensä jälkeen, ja hän on ympäröinyt itsensä miehensä suvun valaanpyyntiin liittyvillä tavaroilla. Seth ymmärtää hänen itsesäälin täyteiset sanansa (Dolphin väittää olevansa "kaksisataa vuotta vanha") kirjaimellisesti, ja kun hän oppii vampyyreistä isältään, joka lukee niistä kirjaa, hän olettaa, että Dolphinin täytyy olla vampyyri.
Arvioita
Video-oppaassa vuodelta 1994 Olavi Similä piti The Reflecting Skiniä harvinaisen persoonallisena elokuvana, joka ei jätä ketään kylmäksi. Hän antoi sille neljä tähteä viidestä, mikä vastaa sanallista arviota "erinomainen".
Gilles Quénéhervé
Gilles Quénéhervé (s. 17. toukokuuta 1966 Pariisi) on entinen ranskalainen pikajuoksija ja olympiamitalisti. Hänen päämatkansa oli 200 metrin juoksu.
John Stones
Maajoukkueura
Stones teki A-maajoukkuedebyyttinsä Englannin paidassa toukokuussa 2014, harjoitusottelussa Perua vastaan. Hän oli Englannin joukkueessa kotiin jäävänä varamiehenä vuoden 2014 MM-kisoissa. Ensimmäisen arvokilpailujen karsintaottelunsa hän pelasi EM-karsintaottelussa Sveitsiä vastaan syyskuussa 2014. Hän kuului Englannin joukkueeseen EM-kilpailuissa 2016, muttei päässyt pelaamaan yhdessäkään ottelussa. MM-kilpailuissa 2018, joissa Englanti sijoittui neljänneksi, Stones pelasi joukkueen kaikissa seitsemässä ottelussa ja täyden ajan muissa paitsi viimeisessä alkulohko-ottelussa Belgiaa vastaan. Hän teki kaksi maalia alkulohko-ottelussa Panamaa vastaan. Kesän 2021 EM-kilpailuissa hän pelasi Englannin hopeajoukkueessa kaikki seitsemän ottelua avauskokoonpanossa ja viimeistä alkulohko-ottelua lukuun ottamatta täydet minuutit. MM-kilpailuissa 2022 Stones pelasi avauskokoonpanossa Englannin kaikki viisi ottelua ja niissä täyden peliajan lukuun ottamatta Senegalia vastaan pelattua neljännesvälierää, jossa hän tuli vaihtoon 77. minuutilla Englannin johtaessa 3–0.
Suakin
Suakin on kaupunki koillis-Sudanissa. Suakin on alueen tärkein satama.
Kosti Palmqvist
Talvi- ja jatkosota
Sotien jälkeen hän työskenteli Helsingin veroviraston ylimääräisenä verovirkailijana vuosina 1944–1951. Vuosina 1951–1952 hän työskenteli Helsingin olympialaisten parissa. Hänet haudattiin Helsingin vanhalle hautausmaalle.
Doc Pomus
Pomus on kelpuutettu Songwriters Hall of Fameen ja Rock and Roll Hall of Fameen.
Ivo Perišin
Perišin toimi vuodesta 1956 taloustieteen professorina Zagrebin yliopistossa. Vuosina 1965–1967 hän oli Splitin pormestari ja 1969–1971 Jugoslavian kansallispankin kuvernööri. Hän oli Kroatian parlamentin puhemies 1974–1978.
HMS Cairo
Toinen maailmansota
Alus suojasi 17. elokuuta 1. miinalaivueen itärannikonsulun miinanlaskua (operaatio SN12). Syyskuusta alkaen alus oli Pohjanmerellä ilmapuolustustehtävissä. Se suojasi 5. syyskuuta 1. miinalaivueen itärannikonsulun miinanalaskua operaatiossa SN5A. Cairo oli lokakuussa korjattavana Rosythissä, minkä jälkeen se siirrettiin läntisen reitin alaisuuteen. Aluksen tukikohtana toimi Clyde. Alus liittyi 2. marraskuuta Clydessä saattueeseen WS4. Vuoden 1941 alus oli lähinnä Pohjois-Atlantilla ennen siirtoa Välimerelle.
Miro Nalli
Miro Nalli (s. 28. tammikuuta 1999 Sahalahti) on suomalainen jääkiekkoilija, joka edustaa SM-liigajoukkue Vaasan Sportia. Hän on pelipaikaltaan vasen laitahyökkääjä, mutta Nalli osaa pelata myös keskellä.
Mohammad Bagher Ghalibaf
Ghalibaf opiskeli geopolitiikkaa, jota alkoi myöhemmin itse opettaa. Hän yritti erota pormestarin toimesta maaliskuussa 2009.
Etelä-Afrikan vaakuna
Etelä-Afrikan vaakuna on Etelä-Afrikan tunnus lipun, kansallislaulun ja moton ohella. Se otettiin käyttöön 27. huhtikuuta 2000, jolloin maassa vietettiin Freedom daytä.
Tahj Mowry
Tahj Dayton Mowry (s. 17. toukokuuta 1986 Honolulu, Havaiji) on yhdysvaltalainen näyttelijä, joka tuli tunnetuksi lapsinäyttelijänä televisiosarjasta Smart Guy.
Oleninon piiri
thumb|250px|Oleninon piiri Tverin alueen kartalla. Oleninon piiri on paikallinen itsehallintoalue Tverin alueen lounaisosassa Venäjällä. Vuonna 1929 perustetun piirin pinta-ala on 2 675 neliökilometriä. Asukkaita on 13 100 henkeä (vuonna 2009).
Piirin kautta kulkee Moskovan ja Riian välinen rautatie sekä Moskovasta Latvian rajalle suuntautuva M9-valtatie.
INRIA
right|150px INRIA (ransk. Institut national de recherche en informatique et en automatique) on ranskalainen tietotekniikan ja soveltavan matematiikan tutkimuslaitos. Laitos on perustettu vuonna 1967 Pariisissa. INRIA:ssa on muun muassa kehitetty lukuisia ohjelmointikieliä.
Olavi Tuomaala
Oiva August Olavi Tuomaala (29. toukokuuta 1908 Kemi – 13. helmikuuta 2002 Raahe) oli suomalainen, Saloisissa asunut Valimo-yrittäjä, kunnallisneuvos, pitkäaikainen Saloisten kunnanhallituksen puheenjohtaja sekä Raahen kaupunginhallituksen puheenjohtaja ja varakaupunginjohtaja.
Rautaruukin terästehtaan perustaminen
Tuomaala oli Saloisten kunnanhallituksen puheenjohtajana yhdessä Raahen kaupunginjohtaja Yrjö Reinilän ja kansanedustaja Antti Kinnusen kanssa keskeisessä roolissa, kun terästehdas lopulta päätettiin rakentaa Saloisiin 1960-luvun alussa. Tuomaala ja saloistelainen Uuno Sarkkinen neuvottelivat noin 80 tilanomistajan kanssa esisopimukset näiden omistamien maiden luovutuksista uudelle terästehtaalle. Esisopimusten varmistaminen oli ehdoton edellytys tehdashankkeelle.
Joel Embiid
Loukkaantumisten vuoksi Embiid pääsi pelaamaan NBA:ssa vasta kaudella 2016–2017, jonka päätteeksi hänet valittiin tulokkaiden tähdistöviisikkoon. Kahdella seuraavalla kaudella hänet valittiin NBA:n tähdistöotteluun ja kauden kakkostähdistökentälliseen. Hän pelasi 63 ottelua kaudella 2017–2018 ja 64 ottelua kaudella 2018–2019. Jälkimmäisellä kaudella hän teki 27,5 pistettä ja otti 13,6 levypalloa ottelua kohden ja oli koko liigan levypallotilastossa toinen. Hänet valittiin NBA:n arvokkaimmaksi pelaajaksi (MVP) vuonna 2023.
Bundesautobahn 7
Hampuri–Göttingen (1953–1962)
Vuodesta 1958 alkaen otettiin käyttöön neljä viimeistä osuutta Hampurin ja Göttingenin välillä. Viimeisenä valmistui 35-kilometrinen osuus Hannover/Kirchhorstin moottoritieristeyksestä Hildesheimin liittymään, joka otettiin käyttöön vuonna 1962.
Ampumahiihdon Euroopan-mestaruuskilpailut
Historia
Ensimmäisen kerran Euroopan-mestaruuskilpailut oli tarkoitus järjestää vuonna 1993 Slovakian Osrbliessa, mutta kilpailut jouduttiin lumenpuutteen vuoksi perumaan. Ensimmäiset kilpailut järjestettiin vuotta myöhemmin Kontiolahdella. Kilpailuissa oli erillinen nuorten (alle 22-vuotiaiden) sarja vuoteen 2015 asti. Vuodesta 2016 lähtien on järjestetty erilliset nuorten Euroopan-mestaruuskilpailut, joista on jaettu juniorcupin pisteitä.
Leistilänjärvi
Luonnonhistoriallista maantietoa
Kun Harjavallan Lammaistenkosken hiekkatasanko kohosi maankohoamisen vuoksi merenpinnan yläpuolelle noin 1500 eaa. , Leistilänjärveä nykyään kiertävät kallioiden huiput muodostivat rengasmaisen saariryhmän. Maankohoaminen laski merenpintaa edelleen ja lopulta Leistilänjärvi muuttui kluuvista järveksi. Järven vedenkierto oli vähäistä, sillä sen valuma-alue oli äärimmäisen suppea.
Kuivatus
Leistilänjärven ja Lattomeren kuivatushankkeet vaikuttivat seudun asukkaiden haluun toteuttaa omiakin hankkeita. Hanke oli samanaikainen useiden muiden järvenlaskuhankkeiden kanssa. Näitä olivat esimerkiksi Pyntösjärven, Kyläjärven ja Rottajärven hankkeet.
Bennie Moten
Nuoruus ja uran alku
Benjamin 'Bennie' Moten syntyi Kansas Cityssä, Missourissa. Lapsuutensa hän vietti viidessä eri osoitteessa, jotka sijaitsivat Kansas Cityn tanssipaikkojen läheisyydessä. Hän oppi soittamaan pianolla ragtime-musiikkia. Hänestä kehittyi kohtuullinen, vaikkakaan ei mestarillinen soittaja. Moten muodosti ensimmäisen bändinsä (B. B. & D. trio eli Beenie, Bailey & Dude) vuonna 1918. Trioon kuuluivat Motenin lisäksi rumpali Dude Langford ja laulaja Bailey Handcock. Vuosina 1919–1922 trio esiintyi vakituisesti Kansas Cityn alueella.
Menestyksen vuodet
Motenin kuoleman jälkeen hänen orkesteriaan johti pienen aikaa hänen veljensä Ira, mutta tämä ei ollut läheskään veljensä veroinen orkesterinjohtaja. Muusikot siirtyivätkin pian Count Basien johtamaan orkesteriin, josta tuli Bennie Motenin Kansas City Orchestran varsinainen seuraaja.
Jaya the Cat
Jaya the Cat on yhdysvaltalais-hollantilainen reggae-ska-punk-yhtye. Yhtye perustettiin 1998 Bostonissa, mutta se toimii nykyään Amsterdamissa.
Ángel Ganivet y García
Ganivet syntyi Granadan kaupungissa Andalusiassa ja opiskeli Madridissa. Hän osasi useita kieliä ja palveli Espanjan konsulina Antwerpenissä ennen Helsinkiä. Espanjassa hänet on liitetty usein vuoden 1898 sukupolveen (Generación del '98), jonka muita edustajia on muun muassa Miguel de Unamuno. Ganivetilla oli suhde kuubalaisen Amelia Roldánin kanssa, ja heille syntyi poika Ángel.
Ganivet Suomessa
Suomalaiskirjeet on koottu kirjoituksista, jotka Ganivet lähetti julkaistavaksi kotikaupunkinsa lehdessä Defensor de Granadassa. Niissä hän analysoi suomalaista yhteiskuntaa, ja varsinkin hänen suomalaisten teknologiainnostusta koskevia huomioitaan on siteerattu sittemmin innokkaasti. Myös naisten tasa-arvoinen asema Suomessa herätti Ganivetissa huomiota. Ganivet asui Helsingin-aikansa Kaivopuistossa, jossa myös Espanjan konsulaatti sijaitsi.
Ann Packer
Ann Packer meni naimisiin samoissa kisoissa pitkän viestin hopeaa saaneen Robbie Brightwellin kanssa. Heidän kolmesta pojastaan kaksi, Ian ja David, pelasi jalkapalloa Manchester Cityssä.
Artemi Panarin
KHL 2008–2015
Kaudella 2010–2011 Panarin teki KHL:ssä 40 runkosarjaottelussa tehot 5+16=21. Hän pelasi myös 13 MHL-ottelua Russkije Vitjazissa, jonka sisäisen tehotilaston Panarin voitti lukemalla +15. Kaudella 2011–2012 hän nousi Vitjazin KHL-joukkueen varakapteeniksi. Panarin oli joukkueen paras syöttäjä ja toiseksi paras pistemies Mihail Anisinin jälkeen tehoilla 12+14=26, vaikka hän siirtyikin tammikuussa 2012 loppukaudeksi Ak Bars Kazaniin. Panarin palasi kaudeksi 2012–2013 Vitjaziin, jonka kolmanneksi paras maalintekijä hän oli 11 osumallaan. Panarinin osoite vaihtui kuitenkin taas kesken kauden, tammikuussa 2013, kun hän siirtyi SKA Pietariin vaihdossa seuraavan kesän viidennen kierroksen varausvuoroon.
Roope Rautiainen
Kaudeksi 2011 Rautiainen siirtyi Haminan Pallo-Kissojen joukkueeseen.
OCaml
Ominaispiirteet
OCamlin jakelu sisältää laajan standardikirjaston, debuggerin, lekseri- ja parseri-generaattorit sekä koodin tulostamiseen ja dokumentointiin tarvittavat osat. OCaml ja sen kirjastot on julkaistu avoimen lähdekoodin lisensseillä (QPL ja GGPL).
Esimerkki OCamlin käytöstä
OCamlissa ohjelma käännetään komennolla:
Syntaksi
OCamlissa on ML:stä periytynyt suoraviivainen syntaksi. Sen ytimekäs syntaksi ilmaisee lambda-kalkyylia kolmella tavalla: tunnistimet (esim. x), funktiot (λ x. a) ja sovelmat (a1 a2). Lisäksi löytyy let -lause (esim let x = a1 in a2), jota käytetään sitomaan ilmaisu a1 tunnistimeen x ilmaisussa a2.
Fraasit
Tyyppien päättely mahdollistaa polymorfisuuden funktioille.
Henri Coandăn lentoasema
Historia
Kiitotiet 08L ja 08R on varustettu ILS-mittarilähestymisjärjestelmällä.
Tulevaisuus
Uuden terminaalin, Henri Coandă 2 suunnitellaan valmistuvan vuonna 2023. Uuden terminaalin arvioidaan pystyvän huolehtimaan 20 000 000 matkustajasta vuosittain. Rakenteilla oleva metrolinja M6 sekä uusi moottoritie parantavat kulkuyhteyksiä lentoasemalle.
OCaml
OCamlin moduulijärjestelmä
Moduulijärjestelmä mahdollistaa myös tyyppiabstraktion (abstract types). Määritellyn tietorakenteen osien näkyvyyttä voi määritellä kuvaajalla(sic) (signature), joka määritellään avainsanoilla sig ... end.
OCamlin oliomalli
OCamlin oliomalli on omintakeinen. OCamlin luokat (class) määrittelevät olioita (object) käyttäen periytyvyyttä ja metodeita.
Oliot
Oliot luodaan yleensä luokista, käyttäen new -avainsanaa. Oliot voidaan myös luoda kloonaamalla (metodilla Oo.copy) tai kaappaamalla (overriding) toisia olioita.
Luokat
Luokat ovat OCamlissa yleisen olio-ohjelmointi-paradigman mukaisesti määritelmiä olioiden rakentamista varten. OCaml -luokilla on oma, tavallisista tyypeistä poikkeava tyyppijärjestelmänsä, ja luokat voivat periytyä toisista luokista. Luokat määritellään OCamlissa sitomalla luokka ja sen nimi oliorakenteeseen class NN object ... end -rakenteella.
Kolmiloppi (Ylöjärvi)
Vedenlaatu
Järven vedenlaatua on tutkittu alkutalvella vuonna 2000. Sen vesi on erittäin ruskeaa ja siinä on runsaasti humusta. Myös veden happamuustao oli hapahkoa ja järven puskurikyky happamoitumista vastaan oli heikko. Veden ravinnetasot olivat lievästi rehevöityneen järven tasolla, mutta kesällä se saattaa ylittää rehevien järvien raja-arvon. Järven happitilanne oli tyydyttävä. Pintavesien happitasot olivat normaalit, mutta alusvedessä pohjan lähellä happi oli kulunut lähes loppuun. Hapen loppuessa alkaa pohjan sedimenteistä vapautua ravinteita takaisin veteen, mistä näkyi merkkejä vuonna 2000. Kolmiloppi soveltuu virkistyskäyttöön tyydyttävästi.
Sultan Rahmanov
Rahmanov voitti Moskovan 1980 olympialaisissa kultaa raskaassa sarjassa (yli 110 kg) tuloksella 440 kg. Hänen tempaustuloksensa oli 195 kg ja työntötuloksensa 245 kg. Rahmanovin maanmies, kaksinkertainen olympiavoittaja Vasili Aleksejev jäi kilpailussa ilman tulosta.
Mizrahijuutalaiset
Historia
Mizrahien sopeutuminen pääosin aškenasijuutalaisten luomaan israelilaiseen yhteiskuntaan oli aluksi vaikeaa erilaisten kulttuuritaustojen ja ennakkoluulojen takia. Muutamassa sukupolvessa eri taustoista tulleiden juutalaisten erot ovat kuitenkin jonkin verran kaventuneet, ja on muodostunut uusi, kaikille yhteinen, israelilainen identiteetti. Seka-avioliitot Israelin eri juutalaisryhmien välillä ovat yhtenäistäneet kulttuuria. Mizrahijuutalaiset muodostavat nykyään sefardien kanssa yli puolet Israelin juutalaisväestöstä.
Jalkapallon Mestaruussarjan kausi 1958
Uusintaottelut
KuPS:in ja HPS:n päädyttyä tasapisteisiin Suomen mestaruus ratkaistiin uusintaottelulla.
Nikolai Gappojev
Nuoruus ja siirtyminen politiikkaan (1897–1933)
Vuodesta 1920 lähtien Gappojev työskenteli lastensuojeluosaston ja Aunuksen kihlakunnan kansanvalistusosaston johtajana sekä Vienan Kemin ja Poventsan puoluekomiteoiden sihteerinä. Vuonna 1924 hän osallistui NKP(b):n 13. puoluekokoukseen. Vuonna 1925 hänet nimitettiin Karjalan ASNT:n valistusasiain kansankomissaariksi. Tässä virassa hän mm. johti aikuisten lukutaitokampanjaa ja elokuvatoiminnan kehittämistä.
NKP(b):n kaupunkikomitean sihteerinä ja ASNT:n puheenjohtajana (1934–1937)
Vuoden 1934 alussa Gappojev palasi Petroskoihin, jossa hänet valittiin NKP(b):n kaupunkikomitean sihteeriksi. Samana vuonna hän osallistui puolueen 17. edustajakokoukseen. Sen osallistujista yli puolet joutui myöhemmin Stalinin vainojen kohteeksi. Neuvosto-Karjalan kuudesta kokousedustajasta ammuttiin neljä.
Joonas Huovinen
Seuraura
Kaudeksi 2014–2015 Huovinen palasi Suomeen ja siirtyi vuoden mittaisella juniorisopimuksella Porin Ässiin. Hänen varsinainen tulokaskautensa SM-liigassa toi 27 runkosarjaottelussa tehot 1+3=4. Noin puolet kaudestaan Huovinen pelasi kuitenkin vielä A-nuorissa. Marraskuussa 2014 hän teki kaksivuotisen jatkosopimuksen joukkueen kanssa. Kaudella 2015–2016 Huovinen pelasi Ässissä 15 runkosarjaottelua. Suurimman osan kaudestaan hän pelasi kuitenkin lainalla Mestiksen nousijajoukkue Kokkolan Hermeksessä. Huovinen pelasi siellä kauden loppuun ja oli pudotuspeleissä joukkueen paras pistemies ja syöttäjä tehoilla 2+7=9.
Moldovan maatalous
Aiheesta muualla
thumb|left|150px|Moldovalainen viini postimerkillä
1941
Tammikuu
pienoiskuva|Kenraaliluutnantti [[Erwin Rommel saapui Tripoliin.]]
Suðvesturkjördæmi
pienoiskuva|Suðvesturkjördæmin vaalipiiri kartalla. Suðvesturkjördæmi on yksi Islannin kuudesta vaalipiiristä. Sen suurin kaupunki on Kópavogur. Vaalipiirin muodostavat kunnat ovat Hafnarfjörður, Garðabær, Kópavogur, Seltjarnarnes, Mosfellsbær ja Kjósarhreppur. Vaalipiiristä valitaan Alltingiin vuodesta 2021 lähtien 14 kansanedustajaa.
Street Fighter II V
Sarjan englanninkielisen käännöksen teki Manga Entertainment ja dubbauksen Animaze, jota julkaistiin VHS:lle vuosina 1997–1998. Vuonna 1997 ADV Films dubbasi sarjan uudelleen englanniksi, jota julkaistiin vain Isossa-Britanniassa. Myöhemmin sarja julkaistiin DVD:lle vuonna 2001 neljässä osassa ja vuonna 2003 kokoelmana. Sarjaa on esitetty myös Yhdysvalloissa televisiossa muun muassa Syfyllä, G4:lla ja NBC:llä.
Heikki Välisalmi
1920-luvulla Välisalmi oli Sosialistin päätoimittajana Turussa 1923–1924, Uuden Auran teatteriarvostelijana Turussa 1925, Kotoa ja kaukaa -lehden päätoimittajana 1925–1926 ja Suomen Sosialidemokraatin toimittajana 1925–1928. Viimeksi hän oli Kustannus Oy Kansanvallan kirjallisena johtajana Helsingissä 1928–1935.
Välisalmi oli SDP:n kansanedustajana 1917–1918 edustaen Hämeen läänin eteläistä vaalipiiriä. Hän oli Valtion draamallisen taiteen asiantuntijalautakunnan sihteerinä ja oli Suomen Kirjailijaliiton johtokunnan varapuheenjohtaja ja Suomen näytelmäkirjailijain liiton hallituksen jäsen.
Péter Baczakó
Péter Baczakó (27. syyskuuta 1951 Ercsi, Fejér, Unkari – 2. huhtikuuta 2008 Budapest, Unkari) oli unkarilainen painonnostaja ja olympiavoittaja.
Jegor Jakovlev
Seuraura
Alkukauden 2011–2012 Jakovlev pelasi JHC Barsissa ja Almetjevskissa, mutta hän siirtyi kuitenkin kesken kauden pelaamaan VHL:ää Lokomotiv Jaroslavliin, jonka KHL-kausi peruuntui ennen kaudenavausta kohtalokkaan lento-onnettomuuden vuoksi. Jakovlev pelasi noin puolet Jaroslavlissa viettämästään loppukaudesta MHL:ssä MHC Lokossa, jonka sisäisen tehotilaston hän voitti lukemalla +26. Jakovlev valittiin liigan marraskuun 2011 kuukauden puolustajaksi.
Fredrik af Chapman
Ura laivojen parissa
Af Chapman kuoli 86-vuotiaana vuonna 1808.
Peno
Peno on kaupunkimainen taajama Tverin alueella Venäjällä. Se sijaitsee Peno-järven rannalla 242 kilometriä Tveristä länteen. Taajama on Penon piirin keskus. Sen kautta kulkee Bologojen ja Velikije Lukin välinen rautatie (Penon asema). Asukkaita on 4 500 henkeä (vuonna 2009).
Maallikkoanalyysin kysymys
Maallikkoanalyysin kysymys: Keskusteluja puolueettoman kanssa on Sigmund Freudin kirja vuodelta 1926. Freud osallistui kirjallaan kiistelyyn, jota tuolloin käytiin niin kutsutusta maallikkoanalyysista eli muiden kuin lääkärien harjoittamasta psykoanalyysista.
Ivan Osterman
pienoiskuva|Ivan Osterman Ivan Andrejevitš Osterman (1725–1811), kreivi, oli venäläinen diplomaatti, joka kohosi 1700-luvun lopulla varakansleriksi ja valtakunnankansleriksi. Hän oli Venäjän lähettiläs Tukholmassa 1760–1774. Venäjän vaikutusvalta Ruotsin politiikassa oli hänen aikanaan vahvimmillaan. Hänen isänsä oli Andrei Osterman. Osterman aloitti diplomaatinuransa 1757 Pariisissa, ja hänet nimitettiin 1760 lähettilääksi (envoyé) Tukholmaan. Hän oli läheisesti tekemisissä myssypuolueen kanssa ja esiintyi valtiopäivillä 1765–1766, 1769–1770, 1771–1772 suorastaan puolueen johtajana edustamansa hovin varallisuuden ja vallan ansiosta. Hän käytti varoja lahjontaan ja vaikutti siihen ketkä valittiin salaiseen valiokuntaan, ketkä jätettiin pois neuvostosta jne. Kustaa III joutui vastahakoisesti neuvottelemaan hänen kanssaan ja osittain noudattamaan hänen ohjeitaan niissä toimissa, joita hän valtiopäivillä 1771–1772 teki puolueen lepyttelemiseksi. Vallankaappauksessa 1772, joka teki lopun hänen puuttumiseensa Ruotsin asioihin, hän oli voimaton katsoja, sillä hänellä ei ollut sen paremmin rahaa kuin ohjeitakaan niin yllättävien tilanteiden varalle. Osterman kutsuttiin 1774 kotiin ja nimitettiin 1775 varakansleriksi, ja hän oli hyvissä väleissä sekä Katariina II:n että Paavali I:n kanssa, joka myöhemmin nimitti hänet valtakunnankansleriksi. Aleksanteri I:n noustua valtaistuimelle 1801 hänet syrjäytettiin.
Leo-Club
pienoiskuva|Leo Club logo Leo Club (suom. Leoklubi) on Lions Clubs Internationalin kansainvälinen nuorisoaktiviteetti. Toiminta tapahtuu leoklubeissa, joita tukevat, auttavat ja ohjaavat niiden perustajina toimineet lionsklubit, niin kutsutut taustaklubit. Leot on hyväntekeväisyysjärjestö. Leoklubin jäsentä kutsutaan leoksi.
Aktiviteetit
Leot ovat vuosien ajan käyneet pyhäinpäivänä paikallisilla hautausmailla ajatuksenaan jakaa lämmintä mehua ja piparia ilmaiseksi tarkoituksena jakaa hyvää mieltä hautausmaan kävijöille. Leot käyttävät päivästä nimeä Hyvänmielenpäivä, ja ajatuksena onkin lämmittää mieliä. Tapahtuma on toteutettu monena vuonna peräkkäin useassa kaupungissa.
BelOMO
Muut toimipisteet omiksi yrityksikseen
Minskin tehtaan ja toimintojen ohella BelOMO:lla oli aiemmin useita muita toimipisteitä. Nämä yhtiöitettiin erillisiksi yhtiöiksi vuonna 2009.
Agía Rouméli
Agía Rouméli muodostaa myös laajemman kyläyhdyskunnan (Τοπική Κοινότητα Αγίας Ρουμέλης, Topikí Koinótita Agías Roumélis), johon kuuluu varsinaisen Agía Roumélin kylän lisäksi nykyisin asumaton Palaiá Agía Rouméli.
Maastojuoksun maailmanmestaruuskilpailut 2013
Maastojuoksun maailmanmestaruuskilpailut 2013 järjestettiin 24. maaliskuuta Bydgoszczissa, Puolassa.
Oliver Baumann
Seurajoukkueura
Baumann aloitti ammattilaisuransa SC Freiburgissa. Hän teki debyyttinsä Bundesliigassa kauden 2009–2010 viimeisellä kierroksella, josta asti hän oli joukkueen ykkösmaalivahti. Lokakuussa 2013 Baumann pelasi huonon ottelun Hamburger SV:tä vastaan, ollen syyllinen jokaiseen kolmeen hampurilaisten maaleista. Hän pelasi Freiburgissa kaikkiaan 131 bundesliigaottelua, joissa hän päästi 198 maalia ja piti vastustajat maaleitta 35 ottelussa. Eurooppa-liigan kuudessa ottelussa hän päästi kahdeksan maalia ja pelasi yhden nollapelin.
Tommi Tuominen (koomikko)
Marraskuusta 2014 alkaen Tuominen on käsikirjoittanut ja esiintynyt vakiokasvona Yle TV2:lla esitettävässä Noin viikon uutiset -ajankohtaissatiirissa.
Gerberat
Gerbera on suosittu leikkokukkana ja ruukkukasvina. Ruukkugerberaa kastellaan kerralla paljon ja annetaan mullan kuivahtaa kasteluiden välillä. Kesällä lannoitetaan joka viikko. Gerbera ei viihdy hyvin sisätiloissa, koska se vaatii runsaasti valoa kukkiakseen.
Eino Lindegren
Suomen sisällissota
Lindegren astui Suomen armeijan palvelukseen varavääpeliksi ylennettynä Saksassa 11. helmikuuta 1918 ja saapui Suomeen (Vaasaan) 25. helmikuuta 1918 jääkärien pääjoukon mukana. Hänet sijoitettiin Suomen valkoiseen armeijaan joukkueenjohtajaksi 1. Jääkärirykmentin 2. jääkäripataljoonan 3. komppaniaan. Hän otti osaa sisällissodan taisteluihin Lempäälässä ja Kämärällä sekä Viipurissa, missä hänen kohtalokseen tuli kaatua taistelussa 25. huhtikuuta 1918. Hänet haudattiin Kuopion sankarihautaan.
Pihdit
Pihdit voidaan luokitella niiden leukojen muodon mukaan esimerkiksi latta-, pyörö- tai kärkipihtiin, käyttötarkoituksen mukaan esimerkiksi yleis-, putki- tai lukkorengaspihteihin tai toimintaperiaatteensa mukaan esimerkiksi säätöleuka-, leikkuu- tai lukkopihteihin.
Win Butler
Win Butler (s. 14. huhtikuuta 1980) on Montrealissa sijaitsevan indie rock -yhtye Arcade Firen laulaja ja lauluntekijä. Hänen vaimonsa Régine Chassagne ja hänen veljensä William Butler ovat molemmat olleet saman yhtyeen jäseniä. Win syntyi Edwin Farnham Butler III -nimisenä Truckeessa, Kaliforniassa ja kasvoi Woodlandsissa, Texasissa. Butler muutti vuonna 2000 Montrealiin, jossa hän tapasi vaimonsa Régine Chassagnen. Butler opiskeli McGill-yliopistossa uskontotiedettä.
Satunnaiskenttä
Vahva stationäärisyys
Stationäärinen satunnaiskenttä tai vahvasti stationäärinen satunnaiskenttä on kauttaaltaan samanlainen eli satunnismuuttujilla on kaikilla sama jakauma. Tällaisen satunnaiskentän yhteisjakauma on yksinkertainen muodostaa, koska se on paikasta riippumaton, ja sen satunnaismuuttujilla on kauttaaltaan identtiset momentit. Yleisesti käytetty stationäärinen satunnaiskenttä on Gaussinen satunnaiskenttä, jossa kaikkie satunnaismuuttujien arvot ovat normaalisti jakautuneet samalla odotusarvolla ja varianssilla. Joskus stationääristä satunnaiskenttää kutsutaan homogeeniseksi satunnaiskentäksi.
Max Lindblom
Suomen sisällissota
Lindblom palasi takaisin Suomeen sisällissodan alkaessa Haaparannan kautta. Hän astui Suomen armeijan palvelukseen jo tammikuussa 1918 ja osallistui ensin Tornion valtaukseen. Tornion valtauksen jälkeen hänet komennettiin Siikaisiin, missä hän toimi paikallisen suojeluskunnan harjoituspäällikkönä ja 15.–22. helmikuuta 1918 välisen ajan suojeluskuntajoukkojen päällikkönä. Siikaisista hän lähti joukkoineen Merikarvian rintamalle, missä hän toimi Kristiinankaupungin lentävän pataljoonan 2. komppanian päällikkönä. Myöhemmin hänet määrättiin tarkalleen 27. maaliskuuta 1918 Porin rykmentin II pataljoonan 1. (5.) komppanian päälliköksi. Hän osallistui edellä mainitun komppanian päällikkönä Ahlaisten–Noormarkun rintaman taisteluihin Haminaholmassa, Pohjansahalla, Lammella, Noormarkussa ja Porissa. Näissä taisteluissa hän haavoittui lievästi Pohjansahalla 25. helmikuuta 1918 ja pahemmin Noormarkussa 30. maaliskuuta 1918.
Kalle Konsti
Ura
Konsti oli Savonlinnan Pallokerhon kasvatti ja oli joukkueen parhaimmistoa A-nuorten I-divisioonassa. Kaudella 1997–1998 hän oli tehoilla 13+17=30 joukkueensa toiseksi paras pistemies Kimmo Kososen jälkeen. Kaudella 1998–1999 Konsti teki 59 pistettä ja kaudella 1999–2000 62 pistettä. Hän oli molempina kausina SaPKon A-nuorten paras pistemies. Kaudella 1999–2000 Konsti pelasi myös yhden I-divisioonaottelun, mutta SaPKo putosi seuraavaksi kaudeksi Suomi-sarjaan. Hän kuului joukkueen vakiokokoonpanoon jo ensimmäisellä Suomi-sarjakaudella 2000–2001. Kaudella 2001–2002 Konsti oli tehoilla 26+26=52 SaPKon paras maalintekijä ja toiseksi paras pistemies Jussi-Pekka Leinosen jälkeen. Kaudella 2002–2003 hän voitti SaPKon sisäisen pistepörssin tehoilla 20+30=50.
Bosen–Einsteinin statistiikka
Eri statistiikkojen vertailua
Fermin–Diracin statistiikassa oletetaan tällöin, että kuhunkin laatikkoon mahtuu vain yksi pallo, kun taas kummassakin muussa statistiikassa laatikoiden vetoisuus on rajoittamaton. Maxwellin–Bolzmannin statistiikkaa johdettaessa kuitenkin oletetaan, että ainakin periaatteessa pallot voidaan yksilöidä, kun taas Bosen–Einsteinin statistikassa tämä oletetaan periaatteessakin mahdottomaksi, minkä vuoksi jakaumia johdettaessa symmetriset alkeistapaukset muodostetaan eri tavalla. Jos laatikoiden välisiä kuviteltuja rajaseiniä merkitään pystyviivoilla (|), niin Maxwellin–Boltzmannin jakaumassa kutakin alkeistapausta esittää tapa, jolla tietty määrä eri kirjaimia voidaan sijoittaa näiden viivojen väliin. Tällaisia tapoja on kaikkiaan n^p. Sitä vastoin Bosen–Einsteinin jakaumassa kutakin alkeistapausta esittää merkkijono, jossa on n-1 pystyviivaa ja p ympyrää. Voidaan osoittaa, että tällaisten tapojen lukumäärä on.
Bosen–Einsteinin jakaumalain johto
Tämän maksimi saadaan ottamalla siitä derivaatta :n suhteen ja etsimällä derivaatalle nollakohta. Tällöin saadaan Bosen–Einsteinin statistiikan mukainen lukumäärä:
Uusi-Kaledonia
Nykypäivä
Itsenäisyyttä kannattavat ja sitä vastustavat solmivat vuonna 1988 rauhansopimuksen. Sopimuksen mukaan Uusi-Kaledonia jaettiin eteläiseen ja pohjoiseen provinssiin sekä Loyautésaarten alueeseen. Vuonna 1998 Nouméassa solmittiin sopimus, jossa sovittiin itsenäisyyttä koskevan uuden kansanäänestyksen järjestäminen 15–20 vuoden kuluessa. Sopimus mahdollisti kaikkiaan kolmen kansanäänestyksen pitämisen alueen itsenäisyydestä. Jo vuonna 1998 pidettiin suuremmasta autonomiasta kansanäänestys, jonka uusikaledonialaiset hyväksyivät 71,8 prosentin kannatuksella.
Kantatie 53
Tiehankkeita
Kantatien 53 ja valtatien 24 liittymä Padasjoella tullaan rakentamaan tulevaisuudessa eritasoliittymäksi.
Gerald Lee Jr.
Saavutukset
Joukkuesaavutukset
Lancashirenkarjakoira
Alkuperä
Lancashire Heeler Club perustettiin vuonna 1978 ja samana vuonna laadittiin rotumääritelmä. Klubiin rekisteröityihin 817 koiraan perustuu heelerikanta, sillä Britannian kennelklubi, joka hyväksyi lancashire heelerin roduksi 1981, hyväksyi rekisteriinsä vain Lancashire Heeler Clubin rekisteröimiä heelereitä. Ensimmäiset heelerit tulivat Suomeen 1981. Suomen Kennelliitto muutti myöhemmin nimen lancashire heeler viralliseksi suomalaiseksi rotunimeksi lancashirenkarjakoira.
Rehakka
Nimensä Rehakan kylä on saanut Rehakka-nimisestä kantatilasta.
William Wallace
Kapinan tausta
Skottiaatelisten pyynnöstä Edvard I ratkaisi Skotlannin vallanperimyskiistan Robert Brucen (jonka pojanpoika oli myöhempi samanniminen kuningas Robert Bruce) ja John Balliolin välillä Balliolin eduksi vuonna 1292. Edvard I katsoi kuitenkin tämän jälkeen Balliolin ja Skotlannin vasalleikseen, ja kun Balliol ei suostunut Edvardin vaatimaan sotilasapuun Ranskaa vastaan, kokosi hän 1297 suuren armeijan ja marssi Skotlantiin. Skotlanti vallattiin, Balliol vangittiin ja Edvard I nimitti itsensä Skotlannin hallitsijaksi. Skotlannin hallitsijoiden kruunaamiseen aina 800-luvulta käytetty Sconen kivi ("kohtalon kivi") vietiin Lontooseen Edvard I:n valtaistuimen alle, missä se oli vuoteen 1996 ja Skotlantiin asetettiin Surreyn jaarlin vasallihallinto. Tiukimmin englantilaisten hallinnassa olleiden ydinalueiden ulkopuolella kyti kuitenkin kapina ja sekasorto.
Tuomas Savukoski
Tuomas Savukoski (s. 1990) on suomalainen salibandypelaaja. Hän on pelipaikaltaan puolustaja, mutta voi pelata myös hyökkääjänä.
Laurent Meunier
Ura
Meunier palasi tämän jälkeen Grenobleen, jossa hän kuului sarjan parhaisiin pelaajiin. Hänet valittiin kahdesti sarjan parhaaksi hyökkääjäksi ja tähdistökentälliseen.
Pikku-Kraaseli (Oulunsalo)
Saari on karu ja sen rannat ovat kivikkoiset, ja sitä lännen ja idän–koillisen suunnalla ympäröivät vesialueet ovat karikkoisia. Saaren rannat ovat avoimia ja niillä kasvaa luhtakastikkamaista harvaa niittyä. Saaren keskiosissa kasvaa koivikkoa, ja metsäaluetta reunustaa kiiltopajun ja harmaalepän vyöhyke. Saaren puusto on harvaa, ja sen hallitsevimmat maisemaelementit ovat kesäasumukset. Rantautumismahdollisuudet ovat karikkojen vuoksi huonot muualta kuin etelän suunnalta.
Lee Dixon
Dixon edusti suurimman osan ammattilaisurastaan lontoolaisseura Arsenalia, jonne hän siirtyi tammikuussa 1988, kesken kauden 1987–1988. Ennen Arsenalia hänen seurojaan olivat Burnley (1982–1984), Chester (1984–1985), Bury (1985–1986) ja Stoke (1986–1988). Dixon oli Arsenal-vuosinaan voittamassa neljää Englannin mestaruutta, vuosina 1989, 1991, 1998 ja 2002, kolmesti FA Cupia, vuosina 1993, 1998 ja 2002, ja kerran Euroopan cup-voittajien cupia, vuonna 1994. Hän lopetti pelaajauransa vuonna 2002. Hän pelasi Arsenalissa viidentoista kauden aikana 619 ottelua ja teki 28 maalia.
Jarno Lappalainen
Lappalainen suoritti lukio-opintonsa asuessaan Lemillä ja kirjoitti ylioppilaaksi Lappeenrannan Kimpisen lukiosta vuonna 2005. Koulutukseltaan hän on tekniikan kandidaatti.
Sylviane Telliez
Telliez voitti Ranskan ulkoratojen mestaruuden 100 metrillä vuosina 1968–1975 sekä 200 metrillä vuosina 1967 ja 1969–1973. Sisäradoilla hän voitti Ranskan mestaruuden 50 metrillä vuonna 1972 sekä 60 metrillä vuosina 1973, 1975 ja 1976. Hän juoksi vuosina 1968–1972 Ranskan ennätyksen 100 metrillä neljä kertaa ja 200 metrillä kahdesti sekä vuonna 1974 sisäradoilla 60 metrillä kerran.
Kirkon kulttuuripalkinto
Kirkon kulttuuripalkinto on Suomen evankelis-luterilaisen kirkon jakama kulttuuripalkinto. Se on jaettu vuodesta 1992 lähtien, jolloin kirkon kuvataide- ja musiikkipalkinnot yhdistettiin. Vuosittain myönnettävä kulttuuripalkinto annetaan tunnustuksena kristillisen sanoman kannalta merkityksellisestä luovasta tai esittävästä taiteellisesta toiminnasta tai kulttuuriteosta. Palkinnon suuruus on 6 000 euroa. Saajan valitsee erillinen kulttuuripalkintotyöryhmä, jonka nimeää kirkkohallitus.
Anders Helenius
Anders Helenius (s. 1981 Parainen) on suomenruotsalainen stand up -koomikko. Helenius on yksi Paukutusjengi-stand up -ryhmän perustajajäsenistä. Helenius oli käsikirjoittajana Yle TV2:lla 2014–2017 esitetyssä Noin viikon uutiset -ajankohtaissatiirissa.
Cesiumasetaatti
Ominaisuudet, valmistus ja käyttö
Cesiumasetaattia valmistetaan liuottamalla cesiumkarbonaattia metanoliin ja lisäämällä seokseen etikkahappoa. Liuottimet ja etikkahappoylimäärä poistetaan haihduttamalla tai atseotrooppisella tislauksella.
Oulun Seudun Muistiyhdistys
Oulun Seudun Muistiyhdistys tekee ennalta ehkäisevää muistityötä jakamalla tietoa muistisairauksista ja niiden ennaltaehkäisemisestä esimerkiksi kampanjoiden, tilaisuuksien, kannanottojen ja viestinnän avulla.
Toiminta ja hankkeet
Oulun Seudun Muistiyhdistys järjestää kohderyhmille mm. ryhmätoimintaa, muistikahviloita, retkiä ja virkistystä,  luentoja, koulutuksia, lomia ja kursseja, vapaaehtoistoimintaa, yleisötilaisuuksia sekä erilaisia teemaviikkoja.
Hankkeet
Vielä Virtaa -hanke (2007-2011)
Alueellistettujen muuttujien teoria
Perusteet
Alueellistettu muuttuja voi olla esimerkiksi tutkimusalueen korkeuden eli z-koordinaatin arvo tietyssä paikassa. Maaston korkeudet ovat alueellistuneita, koska maaston epätasaisuudet syntyvät eroosion erilaisten prosessien kautta. Rapautunut kiinteä aines liikkuu roudan työntämänä, kulkeutuu sadeveden mukana, lentää tuulessa, muokkaantuu eläinten kaivamisesta ja kasvien juurten työntäminä eri suuntiin. Lopulta maa-aines on asettunut satunnaisesti, mutta silti ennustettavasti tuntemiimme pinnanmuotoihin. Yksittäisen pisteen korkeus riippuu prosessissa ympäröivien muinaisten kohteiden korkeuseroista, mutta on itsekin ollut vaikuttamassa ympäristönsä pisteissä oleviin korkeusarvoihin. Näin on helppo nähdä, että alueellistunut muuttujia voi esiintyä yksi-, kaksi- tai kolmeulotteisissa ympäristöissä. Syntyprosessit vaikuttavat eri kohdissa oleviin arvoihin niin, että kohteiden välillä on selvä riippuvuus. Riippuvuuden avulla voidaan arvojen vaihtelun rakenteet selvittää ja hyödyntää tietoa esimerkiksi estimoinnissa.
Esimerkki konvoluutiosta: näytteen keskipitoisuus
Malmiarvioinnissa näytteen koko tulee huomioida analyysissä. Jos kaivoksen malmion louhinnassa tuotannossa käytetään 6×6×12 m³ kokoisia lohkoja mutta näytteet ovat vain 0,05×0,05×2 m³ kokoisia, ovat näiden malmipitoisuuksien jakaumat erilaiset. Vaikka keskipitoisuuksien keskiarvot olisivatkin eri kokoisilla lohkoilla ja näytteillä samat, vaihtelevat pienempien näytteiden keskipitoisuudet enemmän kuin suurten lohkojen keskipitoisuudet. Varianssien erilaisuus on geostatistiikassa ongelma, joka on voitettavissa alueellistettujen muuttujien menetelmillä.
Italian edustajainhuone
Italian edustajainhuone on Italian parlamentin alahuone.
Italian parlamentti on "täydellinen kaksikamarinen järjestelmä", missä sekä ylä- että alahuoneella on samat valtaoikeudet. Lakien hyväksymisen lisäksi parlamentin tehtäviin kuuluu hallituksen toiminnan valvominen. Italia on parlamentaarinen demokratia, missä hallituksen tulee nauttia parlamentin molempien kamarien luottamusta. Edustajainhuone osallistuu myös Italian presidentin valintaan seitsemän vuoden välein pidettävässä vaalissa, missä edustajainhuoneen, senaatin ja paikallishallinnon edustajista koostuva ryhmä valitsee presidentin.
Viimeisimmän vaalilain muutoksen myötä edustajainhuoneen paikoista 1/3 jaetaan käyttäen enemmistövaalitapaa ja 2/3 paikoista jaetaan suhteellista vaalitapaa käyttäen.
Mahasz
Magyar Hanglemezkiadók Szövetsége (tunnetaan myös nimellä Mahasz tai MAHASZ) on unkarilainen, vuonna 1992 perustettu organisaatio. "MAHASZ" vastaa Hungarian Music Awardsien myöntämisestä sekä Unkarin listakaavioiden ylläpitämisestä. Vaikka "Mahasz" perustettiin vasta vuonna 1992, albumeja sekä singlejä on Unkarissa palkittu jo 1970-luvun puolivälistä lähtien. Sinä aikana albumien piti myydä 50 000 kopiota saavuttaakseen kultarajan. Singlejen piti puolestaan myydä 100 000 kopiota saavuttaakseen kultarajan 1970-luvun puolivälissä.
Copa América Centenario
Maalintekijät
Turnauksen paras maalintekijä oli Chilen Eduardo Vargas.
Marko Koivuranta
Koivuranta on opiskellut sosiaalialaa ammattikorkeakoulussa ja on valmis sosionomi.
Suramin vuorijono
Suramin vuorijono eli Likhin vuorijono on vuoristo Georgian keskiosassa. Se yhdistää toisiinsa maan pohjoisosan Suuren Kaukasuksen ja eteläisemmän Pienen Kaukasuksen. Se jakaa maan kahteen osaan. Vuorijonon länsipuolella Mustanmeren rannikolla avautuu hedelmällinen Kolkhiin alanko. Vuorijonon poikki kulkee Suramin sola, joka yhdistää maan itä- ja länsiosat. Sitä pitkin kulkee sekä maantie että rautatie. Vuorijonon etelärinteillä on Suramin kaupunki.
Keramiikka
Keraamisia astioita on valmistettu jo vuosituhansien ajan. Aluksi valmistaminen on ollut pelkästään käsityötä, mutta varsin nopeasti kehitettiin erilaisia apuvälineita kuten dreija. Keramiikan tekeminen alkoi muistuttaa puoliteollista valmistusta jo antiikin Kreikassa ja varsinkin Roomassa. Nykyisin keramiikka on edelleen teollisesti valmistettuna osa arkipäivän käyttöesineistöä, mutta toisaalta myös osa arvostettua taidekäsityöläisyyttä. Polttolämpötilasta ja savenkoostumuksesta riippuen keramiikkaesine on posliinia, fajanssia, terrakottaa tai kivitavaraa.
Keramiikan historiasta
Suomessa Kampakeraaminen kulttuuri, joka ulottui Suomesta Baltian maihin ja Uralvuoriston seudulle saakka, alkoi neoliittisella kaudella. Kampakeramiikassa oli monta vaihetta, mutta tyypillisimmillään se oli noin 2500-2000 ekr. Myöhemmällä kivikaudella Eurooppaan levisi Nuorakeraaminen kulttuuri. Tämän kulttuurin ihmisiä kutsutaan vasarakirveskansaksi. Varhaisen kampakeramiikan myöhemmästä ajasta alkaen Pohjoismaissa keramiikassa alettiin toisinaan käyttää asbestia ja tälläistä keramiikkaa kutsutaan asbestikeramiikaksi. Ruotsissa ja Ahvenanmaalla vallitsi kivikauden lopulla kuoppakeraaminen kulttuuri, jossa oli joltakin osin samoja piirteitä kuin kampakeramiikassa. Suomessa ajalla, jolloin siirryttiin kivikaudesta pronssikauteen, asbestikeramiikan valmistus väheni ja sen sijaan alettiin tehdä enemmän tekstiilikeramiikkaa, jossa oli kankaalla painettuja kuvioita.
Muotoileminen
Tunnetuin saven muotoilemistapa lienee dreijaaminen.
Polttaminen
Saviesineet poltetaan nykyisin useimmiten sähköuunissa. Myös kaasu- ja puu-uuneja käytetään. Polttamisen tarkoituksena on saven muuttuminen kovaksi ja vettä kestäväksi. Eri savilaadut vaativat erilaisen polttolämpötilan. Kotimainen punasavi poltetaan noin 950 °C:n lämpötilassa ja kivitavara-savilaatu noin 1 280 asteessa. Erilainen lämmön tarve johtuu savien kemiallisesta koostumuksesta. Kivitavara muuttuu poltettaessa hyvin tiiviiksi ja pitää vettä jopa lasittamattomana. Punasavi puolestaan pysyy huokoisena ja päästää hitaasti vettä lävitseen. Jos savea kuumennetaan liikaa, mikä tarkoittaa muutamia asteita yli varsinaisen polttolämpötilan, savi muuttuu veteläksi ja sulaa lasimaiseksi.
Jälkikäsittely
Lasittamisen lisäksi saviesineitä voidaan käsitellä muilla pinnoitteilla, joilla saadaan erilaisia vaikutuksia ulkonäköön. Patinoinnilla voidaan saada vanhan näköinen pinta tai maidolla käsittelemällä kiiltoa lasittamattomaan pintaan.
Catherine Capdevielle
Capdeviellen juoksu-uran huippuhetki oli sijoittuminen 100 metrin juoksussa viidenneksi Rooman 1960 olympialaisissa. Hänen loppuaikansa oli 11,5 s. Samoissa kisoissa hän karsiutui 200 metrin juoksun välierissä ajalla 24,9 s. Melbournen 1956 olympialaisissa hän karsiutui 100 metrin juoksun välierissä ajalla 12,4 s – alkuerissä hän sivusi Ranskan ennätystä 11,7 s – sekä 4 × 100 metrin viestijuoksun alkuerissä ajalla 46,3 s. Tukholman EM-kilpailuissa 1958 hän karsiutui 100 metrin juoksun välierissä ajalla 11,9 s ja viestissä Ranskan joukkue hylättiin.
Kevin Großkreutz
Seurajoukkueura
Heinäkuussa 2009 Großkreutz teki kolmivuotisen sopimuksen juniorivuosinaan jo tutuksi tulleen Borussia Dortmundin kanssa. Kuuden Borussia Dortmundissa vietetyn vuoden aikana Großkreutz voitti kaksi Bundesliigan mestaruutta, yhden Saksan cupin ja kaksi Saksan supercupia.
Perliitti
Perliitti voi tarkoittaa:
Samuel Haanpää
Uran alku Suomessa (–2006)
Kaudeksi 2004–2005 Haanpää siirtyi hakemaan vastuuta ja kokemusta koripallon I-divisioonasta, Rekolan Urheilijoiden joukkueesta. Haanpää oli kauden aikana joukkueensa tehokkain pelaaja. Hän oli kahden amerikkalaispelaajan jälkeen sarjan kolmanneksi paras korintekijä 20,6 pisteen keskiarvolla. Koriin johtaneita syöttöjä hän kirjautti pelaamassaan 25 ottelussa keskimäärin 1,84. Syöttökeskiarvo oli sarjan kymmenenneksi paras.
De Grolsch Veste
De Grolsch Veste on jalkapallostadion, joka sijaitsee Enschedessä Alankomaissa. Se toimii Alankomaiden pääsarjaseura Twenten kotikenttänä. Stadion on avattu vuonna 1998 ja sen kapasiteetti on 30 000.
Kiitojuna
Yksi vaunusto muodostui kolmesta toisiinsa lyhytkytketystä kiitojunavaunusta. Keskimmäisessä vaunussa sijaitsi dieselaggregaatti, joka tuotti sähköä koko vaunustoon. Toisessa päätyvaunussa oli pieni keittiö. Yhdessä vaunustossa oli 153 istumapaikkaa.
Kiitojunat vedettiin pääosin niihin suunnitelluilla Dm4-moottorivaunuilla sekä joskus Hr11-dieselvetureilla. Niillä liikennöitiin Helsingistä Turkuun, Poriin, Vaasaan, Savonlinnaan ja Kuopioon. 110 km/h huippunopeudellaan ne olivat aikansa moderneinta junakalustoa Suomessa. Dm8- ja Dm9 -sarjojen moottorijunat kuitenkin korvasivat alkuperäiset kiitojunavaunustot kiitojunaliikenteestä jo 1960-luvulla. Kiitojunavaunustoja käytettiin sen jälkeen vielä moottoripikajuna- ja pikajunaliikenteessä, kunnes ne poistuivat lopullisesti käytöstä 1970-luvun alussa.
Kaustinen (Tenavat)
Historia
On hankalaa sanoa tarkalleen, missä vaiheessa juuri Kaustiseksi myöhemmin nimetty lintu nähtiin ensi kerran. Erään tulkinnan mukaan hahmon ensiesiintyminen olisi ollut 4. huhtikuuta 1967 ilmestyneessä stripissä. Tietokirjailija Nat Gertlerin mukaan jo 4. maaliskuuta 1966 julkaistussa stripissä esiintyvistä kahdesta Ressun vatsan päällä kuoriutuneesta linnunpoikasesta jompikumpi on varmuudella Kaustinen. Nämä poikaset olivat myös vähemmän realistisen näköisiä kuin Tenavissa aiemmin nähdyt linnut. Vuonna 1967 sarjassa alkoi yhtä kaikki esiintyä säännöllisesti edellä mainittuja poikasia muistuttanut lintu, joka lensi usein matalalla ja ylösalaisin, törmäili kaikenlaisiin esteisiin ja alkoi viettää yhä enemmän aikaa Ressun kanssa. Ressu kertoi lopulta 22. kesäkuuta 1970 saaneensa selville linnun nimen.
Luonne ja ominaisuudet
Kaustinen on myös helikopterilentäjä: Kaustinen istuu Ressun sylissä, Ressu pyörittää korviaan kuin propellia ja he lähtevät lentoon. Kun Ressu kysyi kerran, missä Kaustinen on oppinut lentämään helikopteria, hän vastasi: ”Vietnamissa”.
Kaustinen rakastuu välillä kastematoihin ja lumihiutaleisiin. Schulz piirsi usein äitienpäivänä stripin, jossa Kaustinen odottaa kohtaavansa kadonneen äitinsä, mutta toive ei koskaan täyty.
Kaljazinin piiri
Piirin hallinnollinen keskus on Kaljazinin kaupunki. Lisäksi siihen kuuluu 4 maalaiskuntaa:
Arktisten alueiden historia
Eskimoiden varhaiset veneet
Eskimot käyttivät pyyntiretkillään kajakkia ja tavaroiden kuljetukseen he käyttivät umiakkia.
Roger Ackroydin murha
Romaanin päähenkilönä on Hercule Poirot. Christie paljasti omaelämäkerrassaan (1977), että romaanissa esiintynyt Caroline Sheppard oli neiti Marplen edeltäjä.
Loppuratkaisu
Kirjan loppuratkaisu oli julkaisuajankohtana ennenkuulumaton: Poirot on todennut kaikki alkuperäiset epäillyt viattomiksi ja esittää täysin järkeenkäyvän selityksen murhalle. Murhaaja on tohtori Sheppard, joka oli Poirot’n avustaja ja tarinan kertoja. Viimeinen luku on sekä Sheppardin tunnustus että itsemurhaviesti. Siinä hän kertoo tapahtumien oikea kulun.
Arktisten alueiden historia
Venäläiset tutkimusmatkailijat
Varhaisin tiedetty venäläisten tekemä purjehdusretki Norjaan tehtiin 1320. 1600- ja 1700-luvuilla venäläiset tutkivat Siperian suuria jokia ja Jäämeren rannikkoa. 1700-luvun lopulla Venäjä valloitti Alaskan. Beringinsalmea tutkivat Semjon Dežnjov ja tanskalaissyntyinen Vitus Bering.
Laulan syksyn ruusut kukkimaan
Laulan syksyn ruusut kukkimaan on Tony Montanan vuonna 1993 julkaistu albumi. Sen tunnetuimpia kappaleita on avausraita ”Laulan syksyn ruusut kukkimaan”, joka on samalla Montanan tunnetuimpia kappaleita. Albumi on äänitetty MTV-studioilla.
Roger Ackroydin murha
Alibi (elokuva)
John Deverell: lordi Halliford
Jules Dumont d’Urville
Tutkimusmatkat
D'Urvillen kolmas tutkimusretki 1837–1840 suuntautui eteläisille leveysasteille. Matkan tarkoituksena oli määrittään magneettisen etelänavan sijainti. Retkikunta pääsi Etelämantereen rannikolle lähelle magneettista etelänapaa. Retkikunta myös nousi maihin, pystytti sinne Ranskan lipun ja julisti kapean rantakaistaleen kuuluvan Ranskalle. D'Urville nimesi alueen vaimonsa etunimen mukaan Adélienmaaksi. Palattuaan tutkimusretkeltään vuonna 1840 D'Urville ylennettiin ansioittensa perusteella kontra-amiraaliksi.
Gunnar von Wright
Gunnar von Wright (3. heinäkuuta 1894 Hanko – 3. toukokuuta 1975) oli suomalainen jääkärieversti. Hänen vanhempansa olivat filosofian kandidaatti, kauppaneuvos Ferdinand von Wright ja Johanna Maria Nykopp. Hänet vihittiin avioliittoon vuonna 1919 Emmy Elsa Louise Ramsayn kanssa.
Fredrik Stjernvall (kuvernööri)
Stjernvall toimi vuosina 1811–1812 Helsingin jälleenrakennuskomitean puheenjohtajana. Hänen aloitteestaan, jota Kustaa Mauri Armfelt asettui kannattamaan, keisari Aleksanteri I määräsi vuonna 1812 Suomen uudeksi pääkaupungiksi Helsingin.
Shinbutsu shūgō
Shinbutsu shūgō eli kirjaimellisesti ”šintolaisuuden ja buddhalaisuuden synkretismi” tarkoittaa Japanissa vallitsevaa buddhalaisuuden ja paikallisten uskomusten synkretismiä. Ilmiötä kutsutaan myös nimellä shinbutsu konkō, mutta sillä on negatiivinen, satunnaisuuteen ja rappioon vihjaava konnotaatio. Kun buddhalaisuus saapui Kiinan kautta Japaniin Asuka-kaudella (500-luvulla), japanilaiset sopeuttivat vanhan uskontonsa uuteen, sen sijaan että he olisivat hylänneet sen. Molempia uskontoja pidettiin tosina. Synkretismin seurauksena buddhalaiset temppelit liitettiin paikallisten kamien pyhäköihin  ja toisin päin ja omistettiin sekä kameille että Buddhalle. Buddhalaisuuden syvä vaikutus paikalliseen uskontoon voidaan nähdä esimerkiksi nykyisten pyhäköiden rakenteessa, joka on rukoushalleineen ja kuvineen buddhalaista alkuperää.
Šintolaisuus ja buddhalaisuus kohtaavat
Molemmissa tapauksissa voidaan kuitenkin todeta, että buddhalaisuus ja paikalliset kamit alkoivat sekoittua heti, kun buddhalaisuus saapui Japaniin. Tästä on osoituksena esimerkiksi Mononobe no Okoshin huomautus: